ואז ניפץ אותה אל תוך סלעיו  או השייח' והצבייה  או היקום השופע צורות משונות כמו עננים הכפופות לצו הגורל או ליד המקרה, עד שמתגלה לקורא כי שניהם בדיוק אותו הדבר  או הקבצן שיכול היה להיות מלאך והמערה הנפתחת לצליל שמה  או שבועת המלך להסגיר את מלכתו לילה לילה לדין החרב. הערבים אמרו כי אדם אינו יכול לעבור לקרוא בספרים אחרים, אף לא בקוראן, לאחר שהסתיימו הלילות, כי הלילות הם הזמן כולו, ולזמן אין יכולת לישון  ועל-כן, קורא יקר, כאשר תפתח מחר, בלילה האלף ושניים, ספר חדש, מיד ימות היום ותיפול עליך שינה והמלכה שהראזאד תתייצב עם העלטה לצד מיטתך, מקבלת על עצמה סיכונים עצומים בשם כל בנות המוסלמים  היא תספר לך את ההיסטוריה שלך, ומעט לפני לכתה תלחש לך אזהרות מפני פתיחת ספרים נוספים, ותסביר כי מקובל בין הערבים לומר שחסיד הוא אדם אשר אינו מונה את המחר בין ימי חייו, מנסה לקנות לעצמה בחיוכים מנוחה ממלאכת סיפור הסיפורים. ויהיה עליך לומר לה, קורא יקר, מילים של לילה אחרון, כדי שתוכל גם היא לישון: "את יכולה להתרוקן ממחרוזת סיפוריך, שהראזאד, המכשפים את המלך וקונים מחדש את בתולייך לילה אחר לילה  את יכולה להפסיק